» Inici » Prova't\nProjecte: Monitor òptic transcranial portàtil – DocNeuro\nBeneficiari: Institut de Ciències Fotòniques (ICFO)\nImport finançat: 234.959,26 eur\nImagineu‐vos un dispositiu òptic al costat de cada llit de la unitat de cures intensives de neurologia d’un hospital. Imagineu‐vos que això proporcionés als metges una valuosa informació sobre la funció cerebral i conduís a millores enormes en l’assistència sanitària. Aquesta és precisament la visió dels investigadors de l’ICFO en aquest projecte.\nPer això, desenvoluparan un prototip no invasiu, un monitor òptic transcranial portàtil capaç de realitzar mesures locals continuades del flux sanguini cerebral microvascular, de l’oxigenació de la sang, del volum sanguini i del contingut d’aigua en els nadons, prematurs o no, i en adults, el benestar cerebral dels quals sigui d’interès clínic.\nLa tecnologia és aplicable als casos gestionats a les unitats de cures intensives generals i de neurologia (UCI o UCIN), així com a les sales de cirurgia i en les visites de pacients als centres d’assistència primària.\nEl component que fa d’aquest dispositiu un sistema únic es basa en una nova tecnologia desenvolupada a l’ICFO pel grup de recerca “Medical Optics” liderat pel Dr. Turgut Durduran anomenada “Espectroscòpia de Correlació Difusa” (DCS).\nIdealment, la DCS funciona d’un mode híbrid -és a dir, combinat- amb espectroscòpia òptica difusa d’infraroig proper (DOS).Així, des de l’ICFO, es vol desenvolupar aquest prototip híbrid de DSC i espectroscòpia òptica difusa de domini de freqüència (FDDOS). Aquests dos enfocaments faran que la innovació més puntera pugui arribar del laboratori al mercat.\nProjecte: Desenvolupament , validació i transferència d’un prototip de pont inflable per a vehicles de transport de superfície – AIR-BRIDGE\nBeneficiari: Centre Internacional de Mètodes Numèrics en Enginyeria (CIMNE)\nImport finançat: 312.433,30 eur\nEl propòsit del projecte AIR-BRIDGE és desenvolupar, construir, validar i posteriorment explotar un pont inflable per a vehicles de transport de superfície utilitzant bigues d’aire a pressió -anomenades bigues d’aire HBC- com a principal suport de càrrega. Aquestes bigues es controlen per ordinador i utilitzen un teixit estructural d’alt rendiment desenvolupat per CIMNE.\nL’objectiu del projecte és desenvolupar les bigues d’aire HBC per construir un pont, amb una coberta superior de metall, fàcilment desplegable.\nEl pont inflable té una àmplia gama d’aplicacions com ara en tasques d’evacuació d’emergència, comunicació, provisió de recursos i en la reconstrucció de zones devastades per desastres naturals. De fet, la majoria d’aplicacions es troben en l’àmbit de l’enginyeria de transport i en el sector de la construcció, entre d’altres.\nMés informació: Projecte Air-Bridge\nProjecte: Desenvolupament d’una càmera d’espectroscòpia Raman per identificar canvis moleculars en malalties de la retina o cerebrals – BES\nBeneficiari: Institut d’Investigacions Biomèdiques August Pi i Sunyer (IDIBAPS)\nImport finançat: 140.320,80 eur\nLes malalties de cervell són un dels problemes de salut més importants a la UE. El desenvolupament de teràpies eficaces per a la prevenció i el tractament de malalties del cervell es veu limitada per les dificultats tècniques que representa l’estudi del cervell. En aquest projecte es proposa desenvolupar una nova tecnologia en imatge per tal d’estudiar la retina humana com si fos la “finestra del cervell”. La retina forma part del sistema nerviós central i és accessible fàcilment utilitzant dispositius fotònics. La majoria de malalties del cervell també afecten la retina, modificant les molècules i metabòlits que la componen, fins i tot en aquells casos en els que l’anomalia que es pateix és asimptomàtica.\nLa tècnica d’ Espectroscòpia de Raman (RS) és una tècnica que s’utilitza per a la identificació de les propietats químiques de mostres a través de la detecció de la detecció de freqüències de vibració molecular que caracteritza cada espècie molecular. L’objectiu principal d’aquesta proposta és desenvolupar l’Espetroscopia de Raman per a mesurar molècules claus com el Glutamat, el Lactat, l’ N-AcetylAspartate, NADH, o la composició lipídica de la retina humana. Per a poder aconseguir aquest objectiu, els membres del projecte BES crearan un prototipus d’un dispositiu en forma de càmera que permet recollir, en forma d’imatge, l’espectre de llum Raman. Aquesta càmera s’integrarà dins un dispositiu òptic que s’utilitza a l’actualitat per estudiar malalties de la retina: l’OCT o Tomografia òptica de Coherència. L’anàlisi de l’espectre de Raman ja ha demostrat que és possible identificar canvis moleculars en la composició de la retina de ratolins\nPer poder dissenyar i construir aquesta càmera serà necessària la incorporació d’una empresa especialitzada en el camp de l’enginyeria mèdica i experta en fotònica i desenvolupament de dispositius mèdics.\nProjecte: Ús de pèptids per al lliurament d’anticossos monoclonals a través de la barrera sang-cervell en els tumors cerebrals\nBeneficiaris: Vall d’Hebron Institut d’Oncologia (VHIO) i Institut de Recerca Biomèdica de Barcelona (IRB Barcelona)\nImport finançat: 307.000,05 eur\nEl glioblastoma és un dels tumors més agressius, amb un pronòstic molt pobre. És urgent desenvolupar tractaments més efectius contra aquesta malaltia mortal però existeixen dos obstacles importants. D’una banda, la barrera sang-cervell, una barrera fisiològica present en els vasos sanguinis cerebrals que impedeix l’accés dels compostos farmacològics als tumors. D’altra banda, l’heterogeneïtat intra-tumoral i, específicament, la presència de cèl·lules mare del càncer en els tumors. Les cèl·lules mare del càncer són les responsables de la iniciació del tumor, la recurrència i la resistència a les drogues. La seva eliminació, doncs, ha de conduir a l’eradicació del tumor.\nEl projecte combina l’experiència de dos laboratoris, un que ha generat pèptids que promouen l’anar i venir dels compostos a través de la barrera hemato-encefàlica, i un altre que ha generat anticossos terapèutics que es dirigeixen a les cèl·lules mare del càncer.\nL’objectiu del projecte col·laboratiu entre VHIO i l’IRB Barcelona és generar una nova estratègia terapèutica contra aquesta malaltia, es vol aconseguir un compost terapèutic eficaç, llest per entrar en assaigs clínics.\nProjecte: Determinació cinemàtica de vies i estructures lineals\nBeneficiari: Institut de Geomàtica (IG)\nImport finançat: 100.686,5 eur\nDECIVEL té per objectiu la construcció d’un producte que integrarà un carret de mesura de geometria de via ferroviària –RM3D de l’empresa Al-Top-, amb un sistema avançat de determinació de trajectòries –DECIVEL- basat en sistemes de navegació inercials i per satèl·lit (INS/GNSS). El sistema integrarà la tecnologia més recent en l’àmbit de les unitats de mesura inercials (IMU) miniaturitzades, receptors GNSS de fase multiconstel·lació i multifreqüència i altres resultats de recerca de l’Institut de Geomàtica (IG).\nRM3D + DECIVEL és un sistema de mesura i determinació cinemàtica de geometria de vies d’alta precisió que millorarà de forma important la productivitat dels procediments de mesura topogràfica, substituint els actuals: estàtics, cars i lents, per uns altres: cinemàtics, d’elevada precisió, més ràpids i eficients.\nEl procediment ràpid, precís i de baix cost introduït per RM3D + DECIVEL contribueix a la seguretat i qualitat del transport ferroviari. El nou sistema inclourà, per una banda, una modificació del carret actual d’Al-Top, RM3D, per a acollir DECIVEL. Per l’altra, DECIVEL inclou una evolució del prototip experimental d’adquisició i sincronització de dades de l’IG, mTAG, i del programari NAVEGA, també de l’IG, per a la determinació de temps-posició-velocitat-actitud INS/GNSS en temps real i en post procés.\nProjecte: Encapsulació de biocides en micro- i nanosistemes: generació avançada de desinfectants amb activitat antimicrobiana a curt i llarg termini.\nBeneficiari: Institut Català de Nanotecnologia (ICN)\nImport finançat: 164.210,77 eur\nL’objectiu del projecte BIOCIDE2LIFE és el desenvolupament d’una generació avançada de desinfectants que combinin un efecte antimicrobià a curt termini (immediat) i un efecte antimicrobià a llarg termini (romanent) per a hospitals. Aquests nous productes seran dissenyats i fabricats a través de l’encapsulació de biocides en micro- i nanosistemes amb mides compreses entre 50 μm i 100 nm.\nLa primera part del projecte es relaciona amb el desenvolupament de tres tecnologies d’encapsulació que permetin la generació de tres productes BIOCIDE2LIFE nous basats en l’encapsulació de i) diòxid de clor, ii) peròxid d’hidrogen, i iii) àcid peracètic. Els productes BIOCIDE2LIFE es composaran de biocides lliures i encapsulats, de manera que integrin l’activitat antimicrobiana del biocida lliure amb l’activitat romanent dels biocides encapsulats, tot en un sol producte.\nLa segona part del projecte aspira a abordar les qüestions fonamentals relatives a la utilització dels productes BIOCIDE2LIFE: la seva caracterització i l’estudi de les seves propietats físiques, la seva estabilitat i la seva capacitat d’alliberament del biocida. L’objectiu és fabricar una sèrie de prototips basats en els diferents biocides seleccionats que seran avaluats in vitro per determinar la seva toxicitat i activitat desinfectant.\nProjecte: Nous inhibidors de TNF com agents terapèutics per al tractament de malalties autoimmunes, osteoporosi i càncer.\nBeneficiari: Centre de Regulació Genòmica (CRG)\nImport finançat: 157.800,00 eur\nLa superfamília del lligand del factor de necrosi tumoral (TNF-L, de les sigles en anglès) és una família de citocines –molècules senyalitzadores de tipus peptídic, proteic o glicoproteic que, com les hormones i els neurotransmissors, són utilitzades àmpliament en la comunicació cel·lular- que interactuen amb la corresponen superfamília de receptors i juguen un rol fonamental en multitud de processos biològics i fisiològics, estant implicades en processos patològics tals com l’osteoporosi, el càncer, malalties inflamatòries i autoimmunes, diabetis i d’altres. Tanta és la importància d’aquestes molècules i les seves vies de senyalització cel·lular que molts dels medicaments actuals més importants dels anomenats “biològics” (principalment anticossos) van dirigits contra membres d’aquesta superfamília de lligands per al tractament de malalties inflamatòries i autoimmunitàries com ara l’artritis reumàtica, la psoriasi i la malaltia de Chron.\nInvestigadors del CRG han desenvolupat una estratègia de disseny in silico (per ordinador) de variants sintètiques alterades d’aquests lligands de la superfamília de TNF que poden unir-se als seus receptors i bloquejar-los de manera complementària a com fan molts dels anticossos terapèutics desenvolupats, els quals actuen mitjançant la seva unió al lligand. Així, les noves molècules del CRG podrien actuar soles o en combinació amb les teràpies establertes o en desenvolupament clínic.\nA partir de la prova de concepte obtinguda amb un dels lligands de la superfamília del TNF i les seves variants sintètiques, el CRG pretén continuar desenvolupant aquestes noves molècules per al tractament de l’osteoporosi, el càncer i altres malalties rellevants.


Hacking WiFi: Com es trenquen els pirates informàtics a la vostra xarxa sense fils – aoyamasai.com\n“Crec que el meu wifi està piratejat”. Una frase probablement inimaginable fa una dècada, completament comprensible en aquests dies. La pirateria ha esdevingut tan prevalent que no serà una sorpresa si algú està supervisant la vostra connexió. Hi ha milions de dispositius que es veuen afectats cada any i els hackers aconsegueixen robar informació important com ara contrasenyes bancàries i números de targetes de crèdit.\nSempre connectat – O la vida al voltant dels punts d’hots wifi\n1 Pirateria WiFi\n1.3 Mapeig de punts d’accés\n2 Com mantenir-se a la seguretat dels pirates informàtics Wi-Fi\n2.1 Habilita WPA2\n2.2 Encendre el tallafoc\n2.3 Utilitzeu una VPN\n2.4 Desactiva l’opció d’administrador via sense fil\n3 Com saber si ja heu pirat\n3.1 Comproveu la llista de dispositius connectats\n3.2 Utilitzeu una aplicació\n4 Hacking WiFi: Pensaments finals\nTot i que pot semblar difícil, el cert és que és molt fàcil piratejar wifi si no està protegit adequadament. Si un pirata informàtic accedeix a la connexió Wi-Fi de casa, pot veure totes les transaccions que es fan mitjançant dispositius connectats. Hi ha molts mètodes en què els hackers pirategen wifi. A continuació, es detallen algunes de les maneres més habituals.\nEls pirates informàtics fan servir olfacte per segrestar un paquet que viatja entre el router Wi-Fi i un dispositiu connectat. Un cop segrestat el paquet, el pirata informàtic pot llegir-lo o modificar-lo. Tanmateix, si l’encaminador té una VPN instal·lada en ell, el paquet es xifrarà, cosa que no serà fàcil per al hacker desxifrar.\nEls vostres dispositius (inclosos telèfons i ordinadors) recorden les xarxes Wi-Fi i es connecten automàticament a les xarxes que recorden. Un pirata informàtic pot configurar una xarxa Wi-Fi amb les mateixes credencials SSID que una xarxa recordada. Això enganyarà el dispositiu i es connectarà automàticament a la xarxa del pirata informàtic. El pirata informàtic pot controlar tot el trànsit que passa a través de la xarxa Wi-Fi. Tanmateix, si teniu una VPN al vostre dispositiu, tot el trànsit serà xifrat i, per tant, difícil de controlar.\nMapeig de punts d’accés\nEn aquest mètode, el pirata informàtic es connecta a xarxes no segures per robar les dades. També anomenat servei de guàrdia, es realitza majoritàriament en un vehicle en moviment. El pirata informàtic impulsa una ciutat per trobar xarxes no segures. Si la xarxa d’empresa no té seguretat, el pirata informàtic es connectarà a ella per robar informació de l’empresa sensible.\nCom mantenir-se a la seguretat dels pirates informàtics Wi-Fi\nTot i que no hi ha cap cosa que es prova de pirates informàtics, certament podeu complicar les coses per als pirates informàtics.\nAssegureu-vos que activeu el xifrat WPA2 per a la protecció sense fils. Si la vostra seguretat està obsoleta, la xarxa sense fils es pot piratejar en qüestió de minuts. A part de WPA2, assegureu-vos que el SSID sigui fort. Si feu servir el nom predeterminat del vostre enrutador, els hackers poden ser més fàcils d’introduir-vos al vostre sistema.\nAmb un SSID predeterminat, els hackers poden utilitzar una taula per combinar les contrasenyes més habituals dels SSID per defecte comuns. Assegureu-vos que creeu un SSID llarg juntament amb una contrasenya contundent per descoratjar els pirates informàtics d’entrar a la vostra xarxa.\nEncendre el tallafoc\nEl vostre router inclou un tallafoc integrat. Assegureu-vos que l’activeu perquè farà que la vostra xarxa sigui menys visible. Hi ha alguns tallafocs que funcionen en mode furtiu que garanteixen que la xarxa estigui oculta. Proveu el tallafoc després de configurar-lo per assegurar-vos que funciona perfectament.\nUtilitzeu una VPN al vostre enrutador. D’aquesta manera, fins i tot si un pirata informàtic aconsegueix entrar a la xarxa, no podrà llegir els missatges ja que seran xifrats. Hi ha diverses VPN excel·lents que ofereixen xifrat de 256 bits per preus fins a 10 dòlars al mes. Alguns ofereixen tarifes encara més barates. Assegureu-vos que no aneu a disposició de VPN gratuïtes, ja que no proporcionen una protecció adequada i que hi ha diverses llacunes de seguretat.\nQuan compreu una VPN, pregunteu-los si el seu servei es pot instal·lar en un encaminador. Les empreses més importants ofereixen instal·lació d’encaminadors i les indicacions adequades per ajudar-vos a sortir.\nDesactiva l’opció d’administrador via sense fil\nQuan l’opció Administrador via sense fil està activa, podeu exercir els vostres drets d’administrador mitjançant Wi-Fi. Això significa que un pirata informàtic també pot exercir drets d’administració des d’una ubicació remota. Quan aquesta funció està desactivada, haureu de connectar un cable Ethernet al router per fer canvis. Un hacker sense accés físic al router no podrà fer-ho i, per tant, la vostra xarxa serà segura.\nCom saber si ja heu pirat\nQuè passa si el teu router ja està piratat? Aquí teniu com saber-ho.\nComproveu la llista de dispositius connectats\nInicieu la sessió a la pàgina del router amb el nom d’usuari i la contrasenya. Tots els routers tenen especificitats diferents, però si cerqueu, trobareu una pàgina d’estat per a la vostra connexió Wi-Fi. Cerqueu paraules com a Llista de dispositius, Dispositius adjunts, Dispositius connectats o Xarxa domèstica. Aquesta llista dels dispositius actualment connectats al router. Si trobeu algun dispositiu desconegut, pot ser que pertanyin a algú que està donant voltes al voltant.\nTambé podeu utilitzar una aplicació per trobar dispositius desconeguts a la vostra xarxa. Algunes d’aquestes aplicacions són inspector de Wi-Fi, verificador de router F-Secure i Wireless Network Watcher.\nHacking WiFi: Pensaments finals\nSi trobeu un intrús a la vostra xarxa, no tingueu pànic. Simplement restablir el vostre SSID, canviar la contrasenya i augmentar la seguretat. Quan canvieu el SSID, tots els dispositius estaran desconnectats de la xarxa. Ara només cal canviar la contrasenya perquè l’intrús no pugui tornar a iniciar la sessió. A continuació, seguiu tots els passos que s’indiquen aquí per augmentar la seguretat de manera que no puguin infiltrar-se de nou.


El Femení sentencia a les acaballes | FC Martinenc\nInici » Futbol » Femení » El Femení sentencia a les acaballes\nContundent victòria del conjunt de Raúl Giménez en la seva visita al Municipal de Badalona, en un partit que tot i l’-15 final, el Seagull B va vendre cara la derrota. De fet, les gavines es van avançar en el marcador en la primera meitat, i no va ser fins l’últim tram del matx que les del Guinardó no van sentenciar l’enfrontament.\nAl Martinenc li va costar entrar en el partit en la primera meitat i tenir les primeres arribades a l’àrea rival. Tot i això, Bea va tenir la primera gran oportunitat per obrir la llauna, però no ho va fer i en la jugada següent les locals van fer l’1-0: Chavero, molt activa durant tot el partit, va avançar el seu equip en pràcticament l’única ocasió que van tenir les badalonines al llarg dels 90 minuts (26′). A partir d’aquí, les del Guinardó van intentar reaccionar i van trobar el premi finalment just abans de marxar al descans per mitjà de Júlia.\nEl gol, d’aquells psicològics i que fan mal a l’equip que el rep, va permetre que el partit fes un gir com un mitjó en la segona meitat, que va tenir un guió molt diferent. Els segons 45 minuts van ser un autèntic atac-i-gol del Femení vermell, que es va afartar d’arribar a la porteria rival. A pesar de les incontables ocasions, però, el gol del desempat no va arribar fins al minut 68, obra d’Olga. Però a partir d’aquí, ja va estar. El Seagull va arribar molt més cansat en el tram final, i el Martinenc, amb dinàmica positiva i gràcies a la bona gestió dels canvis, va sentenciar: Olga, Arantxa i Júlia van completar la maneta, en una golejada que destaquen els doblets de Júlia i Olga, que van fer un gran partit en el retorn al seu antic estadi.


Entrenament previ a la pista annexa del Gran Canaria Arena\nEls homes de Pascual han fet una sessió de poc més d’una hora per seguir preparant el partit de semifinals contra l’Unicaja d’aquest dissabte (19h, TVE) "Té resposta defensiva i ofensiva a tot, és un rival de primeríssim nivell", comenta Xavi Pascual\nEl Barça de bàsquet s’ha entrenat aquest divendres per la tarda a la pista annexa del majestuós Gran Canaria Arena. Mentre s’estava disputant el Reial Madrid - CAI Saragossa els blaugranes han fet una sessió d’entrenament per preparar la gran semifinal d’aquest dissabte contra l’Unicaja de Màlaga. Cal recordar que l’últim cop que es van veure les cares en una semifinal, el 2003 a València, els catalans van guanyar i van acabar sent campions.\n“L’Unicaja, molt sòlid”\nDesprés de visitar la Fan Zone i veure el partit de la Minicopa, Xavi Pascual i diversos jugadors han atès els mitjans informatius que s’han aplegat a l’hotel de concentració blaugrana: “L’Unicaja està molt sòlid, com tot l’any, amb bona defensa, bé en el rebot, és el líder de la Lliga Endesa i està fent les coses molt bé”, ha comentat un Pascual que també ha afegit que: “Té resposta defensiva i ofensiva a tot, és un rival de primeríssim nivell, té una plantilla llarga i amb jugadors consagrats”.\n“Ha demostrat un alt nivell”\nUna altra veu autoritzada del vestidor és Marcelinho Huertas. El base brasiler ha comentat que l’Unicaja, aquesta temporada, “ha demostrat un alt nivell i sabem que és un equip molt complet, amb diferents armes, amb punts a les mans i amb jugadors en gran moment de forma”. A més, Huertas ha recordat que del partit de Barcelona es queda “amb el triple d’Abrines” i ha admès que té “moltes armes” i que “Granger s’està sentint molt còmode, està en un gran moment”.


HC Liceo – FC Barcelona: Partit gran a Riazor\nEls blaugranes visiten l’equip de Carlos Gil, que està a tres punts dels blaugranes a la Lliga (19 h) Els locals són conscients que un triomf blaugrana deixaria els de Ricard Muñoz en molt bona posició a la Lliga\nÉs un partit més, és tan sols la jornada 12 de l’OK Lliga, però és un matx que pot dir moltes coses, que pot mantenir tendències o igualar-ho tot. L'HC Liceo – FC Barcelona d’aquesta tarda (19 h, en directe per la web de TVG) enfronta el segon i el primer classificat de la Lliga i promet ser un gran partit. Per què? Perquè es veuran les cares els dos equips més golejadors de la categoria i dos clars aspirants a guanyar-ho tot, tant en competició domèstica com a Europa.\nL'HC Liceo de Carlos Gil compta amb una plantilla molt equilibrada. Si bé és cert que ha perdut per lesió el seu porter titular, Xavi Malián, s’ha reforçat amb el porter internacional argentí Grimalt, un jugador contrastat. De moment, però, el jove Álvaro Shedha és qui ha ocupat la porteria, i amb garanties. L’equip gallec compta amb els germans Lamas, Eduard i Josep, amb els germans Bargalló, Jordi i Pau, jugadors de gran nivell com Toni Pérez i Oriol Vives i el jove César Carballeira.\nEl seu màxim golejador és Josep Lamas, amb 23 gols en 11 partits, i el segon és Toni Pérez, que n’ha marcat 14. El Liceo, a més, no coneix la derrota a casa aquest curs a la Lliga. Serà un partit vibrant.\nEls de Ricard Muñoz arriben a la cita invictes a l’OK Lliga i a Europa. En competició domèstica han guanyat els 11 partits que han disputat, per un total de 33 punts, i tenen el Liceo a tres punts. Els blaugranes disposen del millor atac de la Lliga (74 gols per 62 dels locals) i amb la millor porteria de la Lliga (16 gols rebuts per 30 del Liceo). Amb els gols més repartits, el Barça té en Pablo Álvarez el seu màxim golejador (17 gols), mentre que Torra (15) i Raül Marín (12) ocupen llocs de privilegi entre els màxims golejadors.


Humicontrol. Humitat a parets: La solucio definitiva a les humitats per capil·laritat, humitats de condensacio i humitats de filtracio.\nCLÀUSULES I AVISOS LEGALS de www.humicontrol.com\n1.- NORMES D’ÚS DEL WEBSITE.\n1.1.- L’accés a aquest Website és responsabilitat exclusiva dels usuaris.\n1.2.- L’accés o “visita” a aquest Website no suposa establir cap relació comercial entre Humicontrol SL i l’usuari.\n1.3.- L’accés i navegació d’aquest Webside suposa acceptar i conèixer les advertències, avisos legals i condicions previstes en ell. Aquell usuari que estigui en contra de les mateixes o no estigui disposat a complir-les, se li prohibeix l’accés al mateix.\n2.- ACCÉS AL WEBSITE I SEGURETAT\nL’usuari s’obliga a fer ús dels serveis oferts en aquest Website de forma diligent, correcte i lícita i s’abstindrà expressament de realitzar qualsevol tipus de les accions descrites a continuació:\n• Utilitzar els serveis oferts en aquest Website de forma contrària a les lleis , a la moral, a l’ordre públic o a les bones costums.\n• Reproduir, copiar, distribuir, transformar o modificar els serveis o continguts del Website a no se que hi hagi prèvia autorització escrita i expressa del titular del Website. Si aquesta autorització s’accepta, l’autoritzat haurà de citar en tot moment la font de la que prové la informació.\n• Violar els drets de propietat intel•lectual o industrial d’ Humicontrol SL\n• Emprar els serveis i la informació obtinguda a través del Website per a remetre publicitat, venta directa o qualsevol altre classe de finalitat comercial. L’usuari respondrà dels danys i perjudicis que Humicontrol SL pugui patir, directa o indirectament com a conseqüència de l’ incompliment de les obligacions derivades de l’avís legal o la llei en relació a l’ utilització del Website.\n3.- ACTUALITAT I MODIFICACIÓ DE LA INFORMACIÓ\nLa informació que apareix en aquest Website és la vigent en la data de la seva última actualització. Humicontrol SL es reserva el dret a actualitzar, modificar o eliminar la informació d’aquest Website, podent limitar o no permetre l’accés a aquest Website. No obstant Humicontrol SL es reserva la facultat d’efectuar, en qualsevol moment, els canvis i les modificacions que estimi convenients, podent fer us de tal facultat en qualsevol moment i sense previ avís.\n4.- DRETS DE PROPIETAT:\nTots els continguts del Website, tals com textos, gràfics, fotografies, logotips, icones i imatges, així com el disseny gràfic, codi font i software son d’exclusiva propietat d’Humicontrol SL i estan subjectes als drets de propietat intel·lectual i industrial protegits per la legislació internacional i nacional, sense que pugui entendre’s que l’ús o accés a la web i/o als serveis atribueixi a l’usuari dret algun sobre les citades marques, noms comercials i/o signes distintius.\nQueda terminantment prohibit la utilització de tots els elements de propietat intel·lectual i industrial amb finalitats comercials, així com la seva distribució, modificació o alteració.\nL’ incompliment de tals obligacions, poden donar lloc a responsabilitat criminal, segons el codi penal vigent i les lleis especials de protecció de la propietat intel·lectual i industrial.\n5.- CLÀUSULA DE CONFIDENCIALITAT I PROTECCIÓ DE DADES PERSONALS.\nEn compliment amb lo establert al Nou Reglament General de Protecció de Dades, informem als usuaris de que les seves dades personal facilitades a través de l’ús de formularis seran incloses al tractament de dades de clients de l’empresa Rehabilit S.L., amb CIF B-08965501.\nEl nostre web utilitza la informació amb la finalitat de proporcionar el millor servei possible. Concretament, s’empra per a donar resposta a les peticions d’informació i contacte que el client ens sol·licita i per a l’enviament d’informació d’interès per a l’usuari.\nL’usuari podrà exercir el seu dret a accés, rectificació, oposició o cancel·lació quan ja no sigui necessari per al Manteniment de la relació comercial, mitjançant la sol·licitud per correu postal a Rehabilit, S.L., c/Padilla 240, interior, 08013 de Barcelona o a través del correu electrònic rehabilit@rehabilit.com, incloent la còpia del DNI, NIE o document identificatiu equivalent.\nHumicontrol S.L. es reserva el dreta cancel·lar el compte de l’usuari en cas de constar l’existència d’il·licituds, prejudicis o usos ofensius, insultants o fraudulents dels serveis oferts.\n6.- EXCLUSIÓ DE GARANTIES I RESPONSABILITAT.\nHumicontrol SL no es responsabilitza ni garanteix que l’accés a aquest Website sigui ininterromput o que estigui lliure d’error. En cap cas Humicontrol SL serà responsable per les pèrdues, danys o perjudicis de qualsevol tipus que puguin sorgir per l’accés i l’ús de la pàgina Web, incloent (però no limitant–se) als ocasionats als sistemes informàtics o als provocats per la introducció de virus, Humicontrol SL no es fa responsable dels danys que poguessin ocasionar-se als usuaris per un ús inapropiat del mateix.\nHumicontrol SL no assumeix cap responsabilitat per les discrepàncies que poguessin existir entre els documents impresos i la versió electrònica publicada en aquest Website. En cas de discrepància entre ambdues, prevaldrà la versió impresa.\nHumicontrol SL realitza els màxims esforços per evitar qualsevol error en els continguts que apareixen en Website, no garanteix, ni es responsabilitza de les conseqüències que poguessin derivar-se dels errors dels continguts que apareixen en aquest Website.\nHumicontrol SL no assumeix la responsabilitat per al contingut de qualsevol fòrum o debat en el ciberespai, butlletins o qualsevol altre tipus de transmissions, que estiguin vinculats a aquest Website i cooperarà, si és requerit per l’autoritat judicial o per les autoritats pertinents en la identificació de les persones responsables d’aquells continguts que violen la llei. Les garanties que Humicontrol SL ofereix dels seus productes i tècniques es regeixen pels contractes que en el seu moment s’estableix entre Humicontrol SL i els seus clients directes. Tota la informació publicada en la Web de Humicontrol SL es orientativa. Humicontrol SL no es responsabilitza d’aquelles condicions que no hagin sigut establertes directament per Humicontrol SL.\nAmb caràcter general, les relacions entre Humicontrol SL i els seus clients o usuaris, derivades de la contractació dels productes i serveis continguts en la present Web es troba sotmès a la legislació i jurisdicció espanyola, i establint-se o aplicant-se la mateixa en cas de conflicte entre ambdues parts. (Humicontrol SL i els seus clients/usuaris).


Altres formes antiestrès - RG regals publicitaris\nAltres formes antiestrès personalitzades\nPersonalitzi qualsevol article antiestrès amb el logotip de la seva empresa per fer un regal original. Disposem d’una gran varietat de models, colors i preus. Un regal perfecte per als seus clients o possibles consumidors, per fer front a l’estrès a que estem exposats durant el dia. Qualsevol campanya de publicitat funcionarà millor amb una article antiestrès ja que li deixarà una sensació de benestar.\nEls nostres articles són ideals com a regals publicitaris, regals promocionals, regals d’empresa i novetats publicitàries.


Aprovar el permís de conduir a la primera | Autoescola Pallars\nAprovar el permís de conduir a la primera és, per a moltes persones, causa d'inquietud i ansietat. Aquest sol ser el primer repte que han d'enfrontar i superar els joves que aconsegueixen la majoria d'edat. La paciència és essencial i perdre-la sol ser la fallada més comuna.\nPer descomptat, aquest pas també implica coneixements, habilitats, destreses, seguretat i maneig de l'entorn. Si controles cada aspecte, augmenten les possibilitats d'aprovar tant l'examen teòric com els obstacles que enfrontaràs durant la prova pràctica.\nCom aprovar el permís de conduir a la primera?\nPer a la majoria dels joves, saber com aprovar el permís de conduir a la primera és tot un repte. Això és bàsicament perquè suposa un gran esforç, temps i diners aconseguir-ho.\nPer a aconseguir-ho en el primer intent, alguns dels aspectes més importants és tenir una bona preparació, veritables ganes d'aprendre i una actitud realment positiva.\nPer a aconseguir el carnet, cal aprovar l'examen teòric. Aquest consta d'unes 30 preguntes tipus test i solo s'admeten 3 errors com a màxim. Després, cal superar la prova pràctica que dura aproximadament 25 minuts.\nAquestes són algunes de les accions perquè puguis estar tranquil i tinguis més probabilitats d'aprovar a la primera.\nOrganitza't. El primer pas és organitzar bé el temps, sobretot el dia anterior per a estar ben preparat. Has de tenir la mentalitat oberta que tot el procés pot durar més del temps esperat.\nDorm bé. Encara que sembla evident, estar tranquil i descansat és el primer pas perquè puguis calmar els nervis i concentrar-se correctament per a superar l'examen teòric i la prova de conduir.\nDesdejuna adequadament. Prepara una cosa nutritiva i *sáciate perquè puguis relativitzar la importància d'aprovar el carnet a la primera. Això t'ajudarà a començar el dia amb bon peu i no sofrir a causa de tenir l'estómac buit.\nConeix-te molt bé. Respira profund, controla els nervis, no desesperis, para esment i recorda els errors que has comès per a no repetir-los. Perquè resulti més efectiu i puguis fer-ho de manera eficient, pren-te tot el temps que necessitis abans de començar l'examen teòric i la prova pràctica.\nFes els teus deures. Intenta practicar i esprémer al màxim els teus coneixements teòrics i pràctics. Per exemple, pràctica aparcar i arrencar en costes per a acostumar-te al maneig del cotxe en situacions complexes. Si pots, prova conduir amb diferents cotxes perquè puguis observar les diferències.\nTrucs per a aprovar el pràctic a la primera\nJa has aprovat l'examen teòric? Ara et toca sortir a la jungla d'asfalt per a aprovar el pràctic en el primer intent. En aquest context, és fonamental entendre que has de conduir bé i circular correctament.\nPer a fer-ho et recomanem aquests trucs:\nTroba i mantingues l'equilibri. Més que de les teves habilitats al volant, els examinadors estaran molt pendents i enfocats en la seguretat amb la qual et desemboliques en la via. L'objectiu és provar capacitat per a interpretar amb lucidesa el que succeeix en la via. Igualment, valoren si aquestes prou concentrat per a reaccionar a temps.\nPara esment a l'entorn. Concentrar-te és el teu principal objectiu, encara que també has de parar esment al que succeeix dins i fora del cotxe. Per exemple, no envaeixis el carril contrari i usa les intermitents i retrovisors sovint. Deixa espai suficient per a avançar altres cotxes i mai caiguis en indicacions parany.\nRecorda l'entrenament. Sempre respira i tingues present que per a saber en quina marxa estàs només n'hi ha prou amb tocar la palanca. Recorda, aparcar és fàcil i solament amb la teva oïda has de saber el moment adequat per a canviar la marxa.\nTrucs per a aprovar l'examen teòric a la primera\nL'examen teòric pot fer que els nervis s'apoderin de molts joves. Si t'estàs preparant per a treure el carnet B, segueix aquests trucs per a aprovar el teòric de cotxe a la primera:\nPrepara't. Necessites una bona i intensa preparació. El més recomanable és llegir el manual i, al mateix temps, realitzar un test de prova. A més, has de conèixer, comprendre i avaluar les diverses i possibles situacions de seguretat viària que poden presentar-se en el moment de conduir.\nCurs intensiu. Amb una bona i intensa preparació és més senzill aprovar l'examen teòric. En els cursos intensius és fàcil aclarir amb el professor tots els dubtes que es presenten durant l'estudi. Al mateix temps, t'expliquen de manera precisa, clara i concisa els errors més comuns comeses en l'examen.\nNo repassis el mateix dia. Fer-lo causa ansietat i fa que els nervis augmentin. El millor és relaxar-te, estar tranquil i confiar en el que has estudiat.\nAtén les instruccions. Atén les instruccions i les normes quan facis l'examen. Davant algun dubte, pregunta per a aclarir i començar amb més seguretat.\nMantingues la calma. Llegeix amb tranquil·litat totes les preguntes i comença contestant el que saps amb seguretat. Deixa per al final aquelles que et generin dubtes i empra la lògica per a descartar les respostes incorrectes. Intenta recordar alguna informació o paraula clau per a donar amb la solució correcta.\nConsells generals per a aprovar el permís de conduir a la primera\nPresenta't a l'examen sol quan estiguis segur de tenir els coneixements, habilitats i destreses per a aprovar el permís de conduir a la primera.\nRecorda estudiar, practicar, seguir els trucs anteriors i aplicar aquests consells generals:\nSi et presentaràs l'examen és perquè ja estàs llest per a fer-lo i els teus professors consideren el mateix.\nFrena els pensaments negatius i convenç-te que pots fer-ho.\nPrepara amb anticipació tot el que necessites per a l'examen. Per exemple, el DNI i el bolígraf, per si de cas els ordinadors no funcionen i has de presentar l'examen en paper.\nEvita factors de distracció, com a roba incòmoda i persones que s'ajunten per a comentar o preguntar dubtes sobre l'examen.\nCrea bons hàbits, com tenir les 2 mans al volant, utilitzar sempre les intermitents i els retrovisors, mantenir-te en el centre del carril, no pegar-te als cotxes davant de tu i respectar el límit de velocitat.


El cas de l’Adela B.: afectats per malalties degeneratives també en llista d’espera | Dempeus per la salut pública\n← Ramon Bagó: la increïble història de l’home que es contractava a si mateix. Amb diners públics.\nLa cobertura sanitaria universal aún deja pendientes a los profesionales liberales →\nPublicado el 9 enero 2012\tpor Dempeus per la salut pública\nEns avisen que acaben de publicar una entrada al bloc http://llistadespera.blogspot.com on es fan ressò d’un cas de llista d’espera, a l’hospital Trueta de Girona, d’una dona que pateix una malaltia degenerativa. i ens demanen de\nHa arribat al correu d’aquest bloc un cas de llista d’espera doblement injust. Totes les persones que es troben en llista d’espera per una operació viuen una situació òbvia d’injustícia, però quan, a més, la persona afectada pateix una malaltia degenerativa, aquesta negligència ja no té nom.\nL’Adela, que pateix una distròfia miotònica de Steinert, malaltia degenerativa i hereditària sense cura a data d’avui, ha de ser operada d’un mioma, intervenció senzilla per a la majoria de dones, però que el seu cas, evidentment, complica. La patologia de l’Adela la converteix en una persona fràgil i amb la qual s’ha d’extremar la vigilància i l’atenció. Per exemple, el fet que hagi de portar sondes fins a l’operació impossibilita, entre altres coses, la seva mobilitat, ja de per si complicada a causa de la dificultat per mantenir l’equilibri que li provoca la malaltia.\nSimplificant una mica el calvari pel qual està passant l’Adela, els fets són els següents: es decideix que no l’operaran a l’hospital comarcal que li correspon a causa de la seva malaltia i és derivada a l’hospital Doctor Josep Trueta de Girona. Va passant el temps i en no rebre notícies, s’adreça a aquest hospital per aclarir el que està passant; la resposta és que no en saben res perquè no han rebut cap paper. És a dir, no ha estat citada per a l’operació perquè l’hospital Trueta diu que la documentació s’ha perdut. Finalment, la citen per operar-se el dia 18 de novembre de 2011, però quan es presenta a l’hospital, la tornen a enviar a casa perquè diuen que li han de fer proves (algunes de les quals ja s’havien fet a l’hospital comarcal). A hores d’ara continua esperant data per a l’operació… No cal dir que la qualitat de vida d’una persona amb una malaltia degenerativa que, a sobre, ha de portar sondes és ínfima. Per acabar-ho d’adobar, viu a 70 quilòmetres del Trueta i, a part dels problemes de mobilitat, té dificultats per expressar-se a causa de l’atrofia que també pateix a la llengua: tot de complicacions afegides a un cas força dramàtic.\nEm sembla que no cal que intenti buscar adjectius per qualificar una situació d’aquest tipus ni cal tampoc que digui res més. Els fets ja són, malauradament, prou eloqüents.\nFont: Llista d’espera\nEsta entrada fue publicada en sanidad pública y etiquetada llista d'espera. Guarda el enlace permanente.


CaixaBank i elBullifoundation presenten una guia amb les claus estratègiques del sector restauració\nCaixaBank i elBullifoundation presentan, de la mà de Ferrán Adrià, el nou llibre Food and Beverage\n• Food and Beverage, segona guia elaborada per ambdues companyies, té com a objectiu que els emprenedors coneguin les claus estratègiques, afrontin amb garanties la posada en marxa del projecte i executin els passos correctes per mantenir amb èxit el negoci.\n• Amb aquesta iniciativa, CaixaBank pretén aportar un valor diferencial als seus clients i consolidar-se com l'entitat de referència per als professionals del sector de la restauració.\nCaixaBank i elBullifoundation han publicat avui un nova guia titulada Food and Beverage, la intenció de la qual és assessorar a petites i mitges empreses de restauració per aconseguir crear i mantenir un establiment de bona qualitat, amb resultats positius, i que permetin als emprenedors aconseguir una longevitat empresarial.\nEn el nou llibre editat per ambdues entitats, la continuació del Mise en Place publicat l’any 2016, es desgranen les claus per dirigir la sala d'un restaurant de forma correcta i se centra en la figura de l’equip de sala i begudes, gràcies a la feina desenvolupada per en Lluís García, director de elBulli, y Ferran Centelles, sommelier de elBulli. Segons Ferrán Adrià: “La propera revolució no estarà a la cuina, estarà a la sala”.\nL'objectiu del llibre és que els responsables de restaurants coneguin les claus per dirigir correctament els seus negocis, posant especial èmfasi a la sala del restaurant i seguint per la gestió de les begudes, donat que té un impacte transversal en diferents sectors econòmics. Per a això, la guia narra els principals requisits a valorar abans d'obrir un negoci de restauració, detalla els riscos a evitar, informa dels tràmits a realitzar, impulsa propostes de models d'empresa, ofereix estratègies empresarials d'èxit, aporta suggeriments per al pla econòmic, presenta manuals de procediment per organitzar i formar a l'equip i marca les línies bàsiques per perdurar en el temps. “Molts negocis obren sense tenir un model de negoci, un pla d'empresa o un pressupost que controli els comptes d'explotació que marcaran les línies a seguir per poder continuar oberts al cap de poc temps. Aquests precedents fan que la majoria d'empreses no aconsegueixin el seu primer any de vida, no sobrevisquin als primers cinc anys i molt poques perdurin en el temps. És imprescindible fer una anàlisi minuciosa”, afirma Adrià.\nEntre els aspectes més destacats del llibre se centra a parlar d'innovació, sostenibilitat financera, valors, estructures i lideratge, eficiència i planificació i visió estratègica. Tot això es desenvolupa minuciosament sota pautes i exemples concrets que ajudin als emprenedors a entendre cadascun dels passos a seguir.\nFinalment, el llibre destina un espai destacat a les begudes en el marc de la restauració gastronòmica. La guia pretén proporcionar un coneixement global per a emprenedors, des de l’agricultor que s’ocupa del raïm fins al vi que es serveix al restaurant. Per a això, Food and Beverage incideix en la tipologia de begudes que un negoci ha de disposar, la història i evolució d'aquestes begudes, la seva presència i presentació en restaurants, com classificar-les, ordenar-les i emmagatzemar-les, la forma en la qual marcar el preu i les funcions en la gestió de les begudes.\nAquesta iniciativa gestionada de la mà de elBullifoundation permet a l'entitat financera aportar un valor diferencial als seus clients i se sumeixi a la completa oferta financera que CaixaBank posa a la disposició dels professionals del sector de la restauració.\nLa presentació de Food and Beverage és una mostra de la importància que el sector de la restauració té per CaixaBank que, a través de CaixaBank Negocis, ofereix als professionals d'aquest sector productes i serveis dissenyats per facilitar la gestió del negoci, el finançament i la protecció necessàries. Per a això, CaixaBank compta amb un equip de gestors especialistes que es desplacen al propi negoci del client, perquè aquest no hagi de desplaçar-se ni sortir del seu establiment.\nDes de la vinculació d'ambdues companyies, CaixaBank ha contribuït activament al desenvolupament, entre altres accions, de la Bullipedia, projecte en el qual elBullifoundation està elaborant un estudi científic i històric en suport al sector agrari (segment en el qual actualment CaixaBank està focalitzat a través de AgroBank) i a altres sectors de productes específics.\nNdP CaixaBank - presentació llibre Food and Beverage\nFotonotícia - 15/02/2019\nCaixaBank i El Corte Inglés converteixen cistelles en fons per investigar el càncer infantil


Colar-se al metro: els dissabtes a la nit, el principal focus de frau | betevé Web\nMarta Casals Torres@martacasalst dilluns 16 d'abril, 2018 , 12.06\nTot i que a la xarxa de metro no hi ha punts negres, sí que hi ha franges en què és més habitual colar-se. Segons TMB, les hores que concentren més frau són les nits del cap de setmana, i sobretot els dissabtes, quan el metro no tanca. Es calcula que cada dia viatgen sense pagar set de cada 200 usuaris, és a dir, el 3,5 % del total. Durant la setmana del 16 al 22 d'abril, TMB reforça els controls de bitllets a la xarxa de metro per intentar dissuadir el frau.\nLes nits del cap de setmana, quan el metro no tanca, és quan més frau es detecta. Tot i això, TMB creu que no es poden establir "punts negres", és a dir, que no hi ha un llistat d'estacions de metro ni línies on es produeixi més frau que en altres. Sigui com sigui, TMB vol reduir el frau al metro pel comportament insolidari que comporta respecte als usuaris cívics i, també, per l'elevat cost econòmic de representa, de 9,6 milions d'euros menys d'ingressos anuals. L'empresa calcula que es colen al metro set de cada 200 passatgers, una taxa de frau del 3,5 %, que és similar a altres grans ciutats europees.\nPer lluitar contra el frau al metro, aquesta setmana s'ha posat en marxa una campanya per intensificar els controls de bitllets, amb més revisors a les andanes, passadissos i dalt dels trens. El responsable de Seguretat de Metro, Ricardo Ortega, ha dit que "l'objectiu no és posar multes sino conscienciar la ciutadania de la importància de comprar el tiquet." Per això, la campanya inclou avisos per megafonia i missatges a les pantalles informant que s'està fent un control de bitllets.\nCombatre el frau s'ha convertit en un dels principals objectius de TMB que ja ha previst un increment del 30 % de la plantilla fixa de revisors del suburbà. D'altra banda, els vigilants del suburbà i els Mossos d'Esquadra acompanyaran puntualment aquestes revisions per detectar si es comet algun frau o si hi ha targetes duplicades, o bé si algun dels usuaris es nega a identificar-se.\nPer lluitar contra el frau, TMB va començar a canviar ja fa temps el sistema per validar bitllets de barreres amb torns per portes automàtiques reversibles que, de fet, ja s'han instal·lat en el 74 % dels vestíbuls del metro. Aquest canvi, però, també ha provocat una nova manera de colar-se.\nÉs a dir, mentre que a les estacions antigues els infractors continuen saltant-se els torns, a les noves utilitzen la tècnica del trenet i passen enganxats a l'usuari que en aquell moment està validant el bitllet. Aquesta pràctica està comportant algunes situacions de conflicte entre l'usuari que paga i el que es cola darrere seu, segons denuncia TMB.\nSegons el responsable de Seguretat i Protecció Civil del Metro, Ricardo Ortega, el 2017 es van interposar més de 44.000 denúncies al metro. Ho ha explicat al programa 'bàsics' de betevé en què també ha afegit que no disposen de dades de quantes d'aquestes denúncies van acabar en un expedient sancionador.\nUna mesura "recaptatòria" i ineficaç\nSegons els el delegat de CGT metro, Miguel Ángel Rivas, el fet d'incrementar els controls i el nombre de revisors durant una setmana és una mesura "recaptatòria" i una campanya d'imatge per part de TMB. Assegura que en una setmana "no es pot educar la ciutadania" quan, segons Rivas, fa anys que hi ha deixadesa pel que fa al control del frau.\nEl fet d'incrementar un 30 % la plantilla de revisors tampoc servirà, diu Rivas, per combatre el frau. Assegura que es tracta de 12 interventors més, una xifra insuficient perquè resulti eficaç: "Si els dividim en tres torns de treball i els dies de festa, estem parlant de dos interventors més per cada torn".


El centenari del naixement dels tres autors catalans esclata a la xarxa a través de diversos perfils a Twitter, Facebook, Google+ i un web farcit de recursos que vol estendre els actes commemoratius arreu del territori i interactuar amb els lectors.\nVictòria Miró i Ramon Radó 07/06/2012 - 13.01 Actualitzat 11/06/2012 - 09.58\nImatge de diverses piulades dels comptes de Sales, Calders i Tísner.\nJoan Sales, Pere Calders i Avel·lí Artís Gener "Tísner" continuen vius i interactuant amb els seus lectors 100 anys després del seu naixement. L'autor de la gran novel·la sobre la Guerra Civil, el narrador irònic de "Gent de l'alta vall" i el polifacètic escriptor i enigmista difonen des de fa mesos la seva obra a Twitter. Així ho ha volgut l'organització de l'any literari que ha engegat la Generalitat i l'Ajuntament de Barcelona per homenatjar els tres autors catalans, nascuts el 1912 i units per la Guerra Civil i un exili forçat.\n"Ens semblava fonamental atacar el centenari a la xarxa i, en concret, a través de les xarxes socials. Per això vam crear tres perfils de Twitter, tres de Facebook i també un perfil conjunt a cadascuna d'aquestes xarxes amb la voluntat que l'obra soni, que ressoni a la xarxa", explica al 324.cat la professora universitària Laura Borràs, comissària del centenari que es va presentar oficialment aquest dimecres 6 de juny al Saló de Cent de l'Ajuntament de Barcelona.\n"Hem mirat de fer un ús intensiu de les xarxes socials per generar interacció amb els lectors i hem volgut lluitar contra el fet que els actes passen en un lloc determinat en una hora determinada. Les xarxes socials permeten recuperar els actes, navegar pels 'timelines', capbussar-se en els perfils de Facebook", considera Borràs.\n@Joan_Sales, @P_Calders i @artís_gener van estrenar-se al Twitter piulant una cita de la seva obra més coneguda: en el cas de l'autor d'"Incerta Glòria", amb un tuit sobre la superació d'èpoques convulses; per part de l'escriptor de les "Cròniques de la veritat oculta" una afirmació contra la guerra i, pel que fa a Tísner, amb el començament de "Paraules d'Opòton el vell".\nEn aquesta xarxa social també tenen un compte conjunt, mentre que a Facebook se'ls pot trobar tant individualment a JoanSales100Anys, Pere Calders i Tísner100anys, com aplegats a SalesCaldersTísner.\nPerò a més de piular fragments d'obra, els comptes també dialoguen entre ells, tot recordant la relació de família que va unir Calders i Tísner, recullen les facetes de caricaturista i ninotaire d'aquests dos autors i interactuen amb els lectors. Per exemple, el 28 de maig, el dia que va néixer Avel·lí Artís Gener, l'autor va saludar els usuaris amb un somriure i una picada d'ullet amb el pegat que duia a l'ull .-). Precisament, el dia del seu aniversari Tísner va ser un dels temes més comentats al Twitter a Catalunya. "Que sigui 'trending topic' alguna cosa relacionada amb la literatura és per fer festa major", valora Laura Borràs, que avança que està previst fer accions similars per Calders i Sales: "Després de la marató de lectura d'"Incerta Glòria", també està previst fer 'tuittertúlies' en els mesos dels seus naixements".\nPerò en l'esclat de l'any literari dedicat als tres autors catalans, hi destaca especialment el web www.salescalderstisner.cat, on hi ha tota l'agenda d'actes i un blog amb tot el que està passant. El web, farcit de recursos –biografies, fototeques, enllaços, rutes literàries, anècdotes de qui els van conèixer, lectures de fragments per part de personalitats- també fomenta la interactivitat oferint la possibilitat d'enviar piulades als autors encara que no es disposi de Twitter.\n"Sales, Calders i Tísner eren barcelonins, però les seves obres ens pertanyen a tots", va reivindicar el crític nord-americà Sam Abrams durant la seva excel·lent intervenció en l'acte de presentació oficial de l'any literari, durant la qual va insistir en el repte que la llengua i la literatura catalanes trenquin amb la territorialitat. Abrams, que va coincidir amb Borràs a considerar els tres autors com a "clàssics", va criticar la manca d'obra publicada d'alguns d'ells. "És una vergonya que l'obra de Tísner sigui pràcticament introbable; no hi ha excuses que valguin, hi ha lectors", va dir davant de l'alcalde de Barcelona, Xavier Trias, el conseller de Cultura, Ferran Mascarell, i en presència de nombrosos familiars dels autors que van assistir a l'acte.\nDurant l'acte es van emetre vídeos en què diverses personalitats explicaven anècdotes viscudes amb els autors o llegien fragments de les seves obres i també es van presentar en primícia tres "videolits", unes càpsules literàries en format audiovisual properes als "booktràilers", que van oferir una aproximació a l'univers personal i a l'obra dels tres autors.\nEl director de les peces, Aleix Cort, explica al 324.cat que la peça de Tísner, que compta amb la veu del seu successor, l'enigmista i verbívor Màrius Serra, "és la més conceptual", ja que es basa en la definició que l'escriptor va fer sobre "Qui sóc i per què escric". En canvi, el videolit de Sales la defineix com a "cinematogràfica", mentre que a la de Calders hi veu "un component màgic, on queda clar el seu viatge d'anada a Veracruz, Mèxic, totalment despullat, i el seu retorn a Barcelona, on el vaixell va deixant un rastre amb els títols dels seus contes". A més, els lectors més atents hi podran veure una referència al conte de la mà i al famós bagul extraviat en el viatge de tornada i que contenia una obra inèdita.\nAquests "videolits" que volen contribuir a la comprensió i difusió de Sales, Calders i Tísner "són totalment diferents", com explica Cort, però finalment "queden relacionats a través dels crèdits, situats a tres prestatges de la biblioteca del Centre de Lectura de Reus, on es poden veure totes les seves obres publicades".\nDurant els propers mesos es faran diversos actes per recordar els tres escriptors. La xarxa, però, ja fa mesos que bull amb iniciatives d'homenatge als tres escriptors. Un bon exemple és la tertúlia literària 2.0 "Llegim i piulem", que a través de l'etiqueta #llegimipiulem i #opoton durant les últimes setmanes comenta el llibre "Paraules d'Opòton el vell", de Tísner.


Concèntrica presenta el documental que revela les intimitats de dones de la transició - Citilab\nInici » Actualitat » Actualitat » Concèntrica presenta el documental que revela les intimitats de dones de la transició\n“Querida Doña Elena…” Amb aquestes sobries paraules començaven la majoria de les cartes enviades per les oients del programa radiofònic més famós de tota la història de les ones espanyoles. El “Consultorio para la mujer Elena Francis”, que es va iniciar el 1947 a Radio Barcelona, va estar oferint resposta fins el 1984 a les peticions de les seves oients, que enviaven missives a l’emissora amb l’esperança que fossin respostes per correu o per antena.\nProp de 70.000 d’aquelles cartes, amb algunes respostes, van ser trobades fa quatre anys a la Masia Can Tirell de Cornellà quan es pretenia rehabilitar l’edifici, possibilitant així la labor de documentació d’un equip de Televisió de Catalunya. Josep Rovira va dirigir el treball d’analitzar els escrits i donar forma a un documental que recull les experiències plantejades a 20 d’ells enviats entre el 1950 i el 1964, període en què Espanya vivia aïllada políticament i cultural del món. Montserrat Bailac, documentalista de TV3, s’ha encarregat de localitzar moltes imatges de l’època a col·leccions privades, NODO i a la Filmoteca de Catalunya.\nTràiler del documental “Querida Da. Elena…”\nAquest viu retrat de la dona de la transició espanyola es projectarà al CitiLab-Cornellà el divendres 13 de novembre a les 19h, emmarcat dins el Programa d’arts audiovisuals “Concèntrica. Mirades fora d’òrbita”. Exposicions, intervencions, projeccions, rescat de la memòria, xerrades i tallers formatius són algunes de les propostes que aglutina un projecte organitzat per l’Ajuntament de Cornellà que pretén fomentar l’audiovisual a la ciutat i recolzar els creadors novells. Dins la mateixa secció “Imatge i memòria”, Concèntrica programarà el documental “La Siemens. Una fàbrica de records” el proper 18 de desembre al CitiLab.


La nova web de Rafael Álvarez, El Brujo - Xatcom - Agencia digital en València\nPer Yset el 5 June, 2018en Treballs\nHa arribat el moment. Després de mesos d’intens treball presentem la nova web de Rafael Álvarez, El Brujo. Una pàgina elaborada amb molta cura que permet bussejar sense presses en la trajectòria completa d’aquest joglar del segle XXI i la seua manera d’entendre el teatre i l’art.\nPer nosaltres és un aprenentatge constant traslladar el pensament de «El Brujo» al món digital. Compromesos des de fa 15 anys amb el seu treballa través de la seua pàgina web i les xarxes socials; un treball de comunicació online per a un artista únic.\nConscient de la importància d’internet, Rafael ens va encarregar fa temps ser el pont d’unió amb el seu públic a través de les xarxes socials: començàrem de zero i ara per ara són més de 16000 seguidors en Facebook i 5000 en Twitter. Vam mamprendre la tasca amb molta humilitat i respecte, sent conscients de la energia que és capaç de transmetre als espectadors que assisteixen a le seues funciona i de l’íntima relació que hi manté.\nDes de llavors el seguim en els escenaris, en entrevistes, en les aparicions en televisió, en les opinions dels crítics, en el blog personal, en els comentaris dels seus seguidors… Sempre incansable en el seu missatge de defensa de la cultura que tant necessita la nostra societat: la cultura és un passaport per la pau.\nL’experiència adquirida durant tots aquests anys ens ha permès d’abordar aquest nou projecte web amb molta il·lusió. Un treball de síntesi i transformació als nous temps d’internet on el contingut és més accessible: ara també des dels smartphone. En aquesta ocasió hem atorgat més protagonisme al Blog personal on «El Brujo» exposa els seus pensaments en constant diàleg amb el públic i amb si mateix.\nVolem agrair de tot cor l’oportunitat que ens va brindar Rafael de formar part del seu projecte. També de fer-nos riure i de mostrar-nos l’essència dels clàssics: Shakespeare, Cervantes, Teresa de Jesús, Homero, Yogananda… el seu pensament i obra són una font d’inspiració constant per nosaltres.\nJa s’alça el teló… esperem que els agrade, ens veiem al teatre.\n¡Llarga vida al teatre!\nEtiquetes Disseny web, El Brujo, Teatre


Detingut a Cambrils un veí de Mataró acusat de cinc robatoris en interior de vehicles | Tots21 | Notícies de Tarragona, Reus, Tarragonés i Baix Camp\nDetingut a Cambrils un veí de Mataró acusat de cinc robatoris en interior de vehicles\nImatge d’arxiu d’un cotxe de la policia local. Foto: Polica Local de Cambrils\nLa Policia Local de Cambrils va rebre divendres passat diverses denúncies de robatoris en interior de vehicles comesos a Av. Diputació, Esquirols i Vilafortuny. Segons han informat des del cos, després de diversos serveis es va aconseguir localitzar i detenir a les 13:38 al presumpte autor, un home 27 anys i veí de Mataró. Durant la instrucció de diligències, es van poder aclarir altres fets, succeïts el 27 de juliol al carrer JS Elcano, Jaume I i al Barri del Port, gràcies també a la col·laboració de la Policia Local de Mont-roig. Al detingut se li imputen cinc robatoris amb força i un delicte continuat d’estafa.\nD’altra banda, i poc abans de les nou del matí del mateix divendres, els agents van efectuar servei de vigilància en el barri antic de Cambrils, localitzant i detenint un home de 28 anys que tenia ordre judicial d’allunyament. «Instruïm atestat per delicte trencament condemna. Passa a disposició judicial», explicaven des del cos.


Olmitos - La Panxamama\nProductes de Olmitos\nTant a Olmitos com a la Panxamama, ens preocupa tot allò que us preocupa a vosaltres, mares i pares. Perquè també ho som. És així com coneixen al detall totes les necessitats dels més petits. A més, la seva atenció i esforç es transmet amb la seva atenció sempre molt personalitzada i oferint productes molt pràctics i funcionals, intentant millorar dia a dia.\nI com ho aconsegueixen? Perquè pensen des que els petits s'aixequen fins que es fiquen al llit en totes i cadascuna de les aventures, activitats, els seus primers passos, els seus jocs, menjars, somnis,...i veuen a cada moment el que pot ser-los útils per al seu desenvolupament en el nostre Món. Per això nosaltres estem tranquils, perquè ells acompanyen als nostres en tot moment. I perquè vosaltres també ho estigueu.\nSeient Elevador Cactus Olmitos\nEleva el teu petit fins a la teva altura amb aquest seient elevador d'Olmitos. Una pràctica butaca plegable i lleugera que converteix qualsevol cadira d'adult en una trona. Amb corretges ajustables per a acoblar el seient i el respatller i amb un arnès de seguretat per a subjectar fermament al nen.\nSeient Elevador Dino Olmitos\nSeient Elevador Lion Olmitos\nEndavant Operació bolquer! Amb aquest divertit orinal que imita el vàter dels adults el vostre petit el tindrà més fàcil en aquest pas tan important com el de deixar el bolquer; i el teu també, ja que el seu dipòsit és extraïble i té una ansa per al seu transport.\nSeient Elevador Pockets Blue Whale Olmitos\nPuja al teu petit fins a la teva altura amb aquest seient elevador de Olmitos. Una pràctica butaca plegable i lleuger que converteix qualsevol cadira d'adult en una trona. Amb corretges ajustables per a acoblar el seient i el respatller i amb un arnès de seguretat per a subjectar fermament al nen.\nProtector seient cotxe Black Olmitos\nMantingues net el seient del teu cotxe amb el protector de seient de Olmitos. El protector està fabricat amb materials resistents que ho manté protegit de taques i vessaments i és fàcil de netejar.\nSeient Elevador Pockets Happy Adven Olmitos\nSeient Elevador Pockets Blue Rabbit & Bear Olmitos


www.balldebastons.cat | Coordinadora de Ball de Bastons de Catalunya.\nLa CoordinadoraQui som\nLes CollesMapa de colles\nEls webs de les colles\nCerca dins d'aquest lloc web: Article: "Ball de bastons, visca la terra! Danzas de palos e independentismo en Cataluña"\nPel que fa a publicacions de temàtica bastonera, informem que la revista basca Jentilbaratz - Cuadernos de Folklore ha publicat l'article titulat "Ball de bastons, visca la terra! Danzas de palos e independentismo en Cataluña", dels autors Àngel Vallverdú i Daniel Vilarrubias.\nNeix la revista del món bastoner "Bastons"\nEs va presentar a l'Assemblea de Caps de Colla de la Coordinadora de Ball de Bastons de Catalunya el passat 27 d'abril de 2013, la revista digital del món bastoner, BASTONS.\nBastons, la publicació del món bastoner, neix amb l'objectiu de mostrar el dinamisme de la nostra manifestació cultural i la seva activitat quotidiana.\nEl primer exemplar es pot consultar a través de l'apartat Publicacions del Portal Bastoner:\n3a Trobada Bastonera de la demarcació Penedès a La Múnia\nAquest dissabte, 27 d'abril de 2013, tindrà lloc a la Múnia (Alt Penedès) la 3a Trobada Bastonera de l'Anoia-Penedès-Garraf, que organitza la demarcació Penedès de la Coordinadora de Ball de Bastons, enguany coincidint amb el 10è Aniversari de la Colla Local penedesenca. A la trobada assistiran uns 180 bastoners, membres de les colles de: Llorenç del Penedès, de les Roquetes del Garraf, de l'Arboç, de Copons, de Bastons de Masquefa, La Saca de Sitges, Sant Quintí de Mediona i de la Múnia. A les sis de la tarda començarà la cercavila que acabarà amb una ballada conjunta a la plaça nova. A dos quarts de dotze hi haurà un concert amb Miquel del Roig, gratuït i obert a tothom.\nEs convoca Assemblea Ordinària de Caps de Colla el 27 d'abril de 2013\nLa Junta Directiva de la Coordinadora Coordinadora de Ball de Bastons de Catalunya convoca Assemblea de socis el dissabte 27 d'abril a les 10:30 al local social (Centre Municipal de Cultura de Sant Andreu (Can Galta) c. Arquimedes 30, 08030 de Barcelona).\no Aprovació de l’Acta anterior.\no Admissió de noves colles sòcies com a membres de ple Dret a la Coordinadora.\no Aprovació de l’Estat de Comptes 2012 i Memòria de la Coordinadora 2012.\no Informe del President.\no Incorporació de nous membres a la Junta Directiva de l’Associació.\no Presentació del President del Programa d’Activitats pel 2013 i del Pressupost 2013.\no Proposta d’Adhesió de l’Associació Coordinadora de Ball de Bastons de Catalunya a la Plataforma pel Dret a Decidir.\no Proposta d’Adhesió de l’Associació Coordinadora de Ball de Bastons de Catalunya a l’Ens de Comunicació Associativa.\no Precs i Preguntes.\no 38a Trobada Nacional de Bastoners de Catalunya. Prats de Lluçanès 6 de juliol de 2013.\nDotzena edició del Bastoner Rock a Llorenç\nCom cada any la colla de ball de bastons de Llorenç del Penedès organitza el concert Bastoner Rock, que aquest any arriba a la seva dotzena edició.\nSerà el dissabte dia 20 d’abril de 2013 i comptarà amb la participació dels grups de música La Terrasseta de Preixens, Banda Bandarra i Els Pistoletes d’Igualada.\nEl Bastoner Rock és un festival que té per objectiu fer ambient bastoner portant grups que arribin a tots els públics possibles, per tal de mantenir un acte paral·lel a l’activitat folklòrica de la colla baixpenedesenca.\nEl concert començarà a les 23:55h, a El Centre de Llorenç del Penedès (Carrer Major, 3). L’entrada és gratuïta. En cas de pluja s’anul·larà el concert.\nLes colles bastoneresComarques centrals\nNovetats de les colles\nproperes activitats de la colla\nAVUI TOCA PROCESSÓ: ÉS CORPUS\nSANT BLAI 2011: ANADA A L'ERMITA\nTORNEM A PUBLICAR NOTICIES\nXXXVI TROBADA NACIONAL DE BASTONERS DE CATALUNYA A LLORENÇ DEL PENEDÈS\nResum any 2010!!\nÓscar Herrero nou president i cap de colla dels Bastoners de Terrassa\nELS BASTONERS DE MARTORELL COMENCEM LA NOVA TEMPORADA\nCoordinadora de Ball de Bastons de Catalunya. Avís legal


Sabadell | Die bunte Kuh\nEl 4t cinturó ha estat el protagonista avui a Sabadell\nPosted on 3 Octubre 2010 | Deixa un comentari\nUns 1500 vallesans han sortit als carrers de Sabadell aquest migdia en la desena manifestació des de que el 1994 es fes la primera marxa pel bosc de Can Deu (Sabadell). Hi han assistit membres dels col·lectius i entitats locals que formen la Campanya en contra del 4t Cinturó així com també de partits polítics; Ridao (ERC), Herrera (ICV) o Isidre Soler (Entesa per Sabadell).\nLa manifestació s’ha desenvolupat en un to lúdic i festiu i ha contat amb la presència de setze tractors dels agricultors de la zona afectada per la autopista. En l’acte de cloenda davant de l’ajuntament de la capital vallesana, Pep Bou ha llegit el manifest i ha fet “petar” la bombolla de l’especulació amb els assistents.\nEl 4t cinturó és un projecte que d’autopista que travessa les comarques del Penedès, el Baix Llobregat, el Vallès Oriental i el Vallès occidental i que circula paral·lel a l’autopista ja existent AP-7. La calçada de quatre carrils de 3,5m d’amplada, té un trànsit estimat de 40.000 vehicles per dia. A dia d’avui el govern socialista segueix considerant “una obra necessària”, així ho ha expressat Montserrat Tura.\nLes famoses paraules de Pere Quart també s’han pogut sentir avui. En una de les comarques més poblades de Catalunya el transport públic és últim de classe. Aquesta reiterada aposta pel transport per carretera ha estat l’objecte de crítica de les 279 entitats que integren la Campanya en contra del 4t Cinturó.\nEl dubte plana sobre la infraestructura. Els contraris a la via argumenten que moltes infraestructures de transport públic de la comarca estan molt degradades per manca d’inversió.\nUna aposta decidida pel transport ferroviari és l’alternativa a l’Autovia Orbital. Recuperar la línia projectada el 1985 entre Mollet i el Papiol (en la que s’invertiren 13.000 milions de pessetes), un servei més eficaç de transport públic, eliminar els peatges, millorar les carreteres secundàries o el perllongament de línies ja existents com el “Metro del Vallès” dels FGC que arribarien fins a Castellar i Granollers, són només algunes de les propostes de la campanya.\nLa nota En un moment de l’acte s’han sentit crits i consignes contra els membres del partit polítics ara al govern. No eren generalitzats però les consignes titllaven els polítics de “botiflers” i els hi recriminaven que tenien en ment les eleccions de novembre.\nPere Quart, Corrandes d’exili (1947)\nFem petar la bombolla\nEtiquetat 4t cinturó, Sabadell


Política de 'cookies' - Teleponent\nInici Política de ‘cookies’\nEn aquest web recollim i utilitzem la informació segons indiquem en la nostra política de privacitat. Una de les formes en les que recollim informació és a través de l’ús de la tecnologia anomenada “cookies”. En Teleponent, utilitzem cookies per a diverses coses.\nInici de sessió: Les galetes per iniciar sessió et permeten entrar i sortir del teu compte de Teleponent.\nSeguretat: Utilitzem cookies per evitar-te riscos de seguretat. Principalment per detectar quan algú està intentant piratejar teu compte de Teleponent.\nAquesta web utilitza serveis d’anàlisi, concretament, Google Analytics per ajudar al website a analitzar l’ús que fan els usuaris del lloc web i millorar la usabilitat del mateix, però en cap cas s’associen a dades que poguessin arribar a identificar l’usuari. Google Analytics, és un servei analític de web prestat per Google, Inc., L’usuari pot consultar aquí el tipus de cookies utilitzades per Google. Mediaponent, S.L. és usuari de la plataforma de subministrament i allotjament de blocs i webs WordPress, propietat de l’empresa nord-americana Automattic, Inc A aquests efectes, els usos d’aquestes galetes pels sistemes mai estan sota control o gestió del responsable del web, poden canviar la seva funció en qualsevol moment, i entrar galetes noves. Aquestes galetes tampoc reporten al responsable d’aquesta web cap benefici. Automattic, Inc, utilitza a més altres cookies amb la finalitat d’ajudar a identificar i rastrejar als visitants dels llocs de WordPress, conèixer l’ús que fan del lloc web d’Automattic, així com les seves preferències d’accés al mateix, tal com es recull en l’apartat “galetes” de la seva política de privacitat. Les cookies de xarxes socials poden emmagatzemar-se en el seu navegador mentre navega per https://www.teleponent.cat/ per exemple, quan utilitza el botó de compartir continguts d‘https://www.teleponent.cat/ en alguna xarxa social. A continuació tens informació sobre les cookies de les xarxes socials que utilitza aquesta web en les seves pròpies polítiques de galetes:\nGaletes de Twitter, veure més informació en la seva política de cookies\nPortem a terme accions de remàrqueting amb Google AdWords, que utilitza les cookies per ajudar-nos a oferir anuncis en línia específic basat en visites anteriors al nostre lloc web. Google utilitza aquesta informació per mostrar anuncis en diversos llocs web de tercers a través d’Internet. Aquestes galetes estan a punt d’expirar i no contenen informació que pugui identificar personalment. Si us plau dirigeix-te a la publicitat de Google Avís de privacitat per obtenir més informació. Portem a terme accions de remàrqueting mitjançant Facebook ads, que utilitza les cookies per ajudar-nos a oferir anuncis en línia específic basat en visites anteriors al nostre lloc web. Realitzem accions de remàrqueting mitjançant Twitter ads, que utilitza les cookies per ajudar-nos a oferir anuncis en línia específic basat en visites anteriors al nostre lloc web.\nPots consultar el reglament sobre cookies publicat per l’Agència Espanyola de Protecció de Dades en el seu “Guia sobre l’ús de les galetes” i obtenir més informació sobre les cookies a Internet http://www.aboutcookies.org/ Si desitja tenir un major control sobre la instal·lació de cookies, pot instal·lar programes o complements al seu navegador, coneguts com a eines de “Do Not Track”, que li permetran escollir aquelles galetes que desitja permetre. Aquesta política de cookies ha estat actualitzada per darrera vegada el 2018.05.24.


Sis exposicions temporals pel mes d'octubre\nLa nostra selecció d'exposicions imprescindibles porta pintura, fotografia, llibres, història i cultura popular\nL'Empordà sempre compta amb un gran nombre d'exposicions repartides per tot el territori: exposicions d'art, d'història, de caire familiars, col·lectives, itinerants... Sovint resulta complicat tenir temps per veure totes les que un voldria i, si passa això, cal escollir aquella que més interessa. Per donar-vos un cop de mà avui presentem la nostra selecció d'exposicions imprescindibles que no us podeu deixar perdre durant aquest octubre.\n1. Dibuixa'm un conte. Llibres Pop Up\nLa Fundació Josep Pla presenta una exposició ideal per gaudir-la en família. Els llibres pop-up són aquells llibres que utilitzen diferents mecanismes de paper per crear efectes visuals i volum, per exemple, figures o construccions que s'alcen o que es mouen al llarg de la narració. Ben segur que tothom n'ha follejat algun a la llibreria. En aquesta mostra hi trobareu una selecció de llibres pop-up de la col·lecció de Núria Ochoa, que consta de més de 700 exemplars. Tot i això, a la col·lecció hi ha pop-ups de molts generes diferents, a la selecció que han preparat per aquesta ocasió hi destaquen els clàssics de la literatura infantil i els contes populars tradicionals que han estat reconvertits en pop-ups. No us la deixeu perdre: és una visita fascinant i molt recomanable que no només agradarà als més petits.\nOn? Fundació Josep Pla de Palafrugell\nQuan? Fins el 3 d'abril\n2. Walter Benjamin. Constel·lacions de l’exili\nSi passeu per La Jonquera teniu una parada obligada que no podeu deixar de fer: un espai de coneixement i bones propostes. No estem parlant de cap centre comercial ple d'ofertes, sinó, del Museu de l'Exili. Un espai que sempre porta les millors exposicions temporals per interpretar un moment clau de la nostra història. En aquesta ocasió presenta una exposició cedida per l'Arxiu Walter Benjamin de Berlín, commemora el 75è aniversari de la mort d'un dels intel·lectuals més importants del s. XX. L'estètica, la modernitat i la memòria històrica no es poden explicar sense les aportacions de Walter Benjamin. En aquesta mostra trobareu un repàs de la seva vida, els moments claus d'un llarg i feixuc exili, que va començar quan Hitler va assolir el poder el 1933 i que va acabar set anys més tard amb la seva tràgica mort a Portbou\nOn? Museu Memorial de l'Exili de La Jonquera\nQuan? Fins al 22 de novembre\n3. Castell de Peralada en Dansa\nEl Claustre romànic de Sant Domènec de Peralada és un dels espais més acollidors de l'Empordà: un lloc de calma i l'únic testimoni de l'antic monestir de Sant Domènec, que es trobava al centre de la població. Actualment al seu voltant trobem el Centre de Turisme Cultural i el Museu de la Vila. Un espai d'exhibició i interpretació, molt aconsellable, que ens parla del passat medieval de la vila i del seu cronista, Ramon Muntaner. Durant aquest mes s'hi podrà veure la mostra de fotografies de Josep Aznar, un recull amb 42 peces que mostren els espectacles i les companyies de dansa més representatives que han passat pel Festival Castell de Peralada durant els últims 30 anys. Josep Aznar és un reconegut fotògraf especialitzat en dansa, no us perdeu l'oportunitat de veure les seves espectaculars fotografies.\nOn? Claustre de Sant Domènec, Peralada\nQuan? Fins al 31 d'octubre\n4. La vida dels saltimbanquis\nProbablement molts heu visitat el circ en més d'una ocasió, heu entrat en les seves grans carpes i heu quedat fascinats per mags, pallassos, malabaristes, trapezistes i tot un grapat de personatges més. Perquè siguin possible aquests pocs minuts de diversió i fascinació cal molt de treball i l'esforç de molta gent, no tant sols d'artistes, també d'operaris i muntadors. En l'anterior exposició, la de Josep Aznar, el protagonisme era dalt de l'escenari, aquí el protagonisme és darrera. El fotògraf Jordi Julià ens porta una serie de fotografies que ens parlen de la vida quotidiana dels membres de la gran família del Circ Raluy, que durant un temps li varen obrir les seves portes gràcies a una beca KREAS de l'Ajuntament de Girona. Si voleu conèixer els autèntics secrets del circ no us perdeu la possibilitat de veure aquesta exposició a la Casa Irla de Sant Feliu de Guíxols.\nOn? Casa Irla, Sant Feliu de Guíxols\n5. Joan Amades. Auques, goigs, naips, processons, jocs de l’oca, llenguatge gestual, estampes, soldats, jocs infantils…\nEl Museu del Joguet de Catalunya ens porta una exposició temporal que vol celebrar un doble aniversari, 125è aniversari del naixement de Joan Amades i els 100 anys des de l'inici de la seva tasca com a folklorista i recopilador de material etnogràfic com cançons, costums, festes, rondalles i contes. L'exposició és fruit de la col·laboració amb l'Associació Cultural Joan Amades i ens mostra una selecció del material idèntic al que va recollir Amades, que es conserva en el Centre de Documentació del Museu. La seva tasca de recopilació de la cultura popular i la publicació dels 42 volums de la Biblioteca de Tradicions Populars han estat essencials per l'estudi i la conservació del folklore i l'etnografia del nostre país. Un petit homenatge a aquesta figura clau que no sempre ha tingut el reconeixement que es mereix.\nQuan? Fins al 10 de gener\n6. Veure('s) / Ver(se)\nEn aquesta mostra col·lectiva trobem les peces de dotze artistes que reflexionen al voltant d'un mateix tema: la mirada. Aquest acte tan quotidià es pot analitzar des de molts punts de vista, hi ha molts tipus de mirades i molts estris que ens donen altres formes de mirar el nostre món i a nosaltres mateixos, incloses les noves tecnologia, on la imatge és la gran protagonista. Aquesta exposició és fruit de la col·laboració entre dos ajuntaments, el de Figueres i el de Santillana de Mar, a Cantàbria. S'hi exposaran peces dels artistes empordanesos Miquel Duran, Mònica Campdepadrós, Lisa Bos, Adrià Ciurana, Elena Font Rodà i Enric Bardera; i dels artistes càntabres Roberto Orallo, Puchi Incera, Zaira Rasillo, Majo G. Polanco, Tamara García i César Poyatos. La mostra, que ja es va poder visitar a Santillana de Mar aquest estiu, s'instal·larà a Figueres repartida en dos espais de la ciutat.\nOn? Museu de l'Empordà i la Galeria Lola Ventós, Figueres\nUn estiu farcit d'exposicions imprescindibles a Platja d'Aro


El Govern insisteix davant l’ONU que despenalitzar l’avortament “implicaria la ruptura de les institucions” - Altaveu el diari digital d'Andorra\nStop Violències denúncia en primera persona davant el Comitè per a l’eliminació de la discriminació contra la dona la hipocresia andorrana en no permetre al país la interrupció de l'embaràs però voler acompanyar a fer-ho fora\n22/10/2019 (00:30 CET)\n“El Govern d’Andorra és conscient que la despenalització de l’avortament és una qüestió que preocupa la societat civil per la reforma de la Constitució i posterior modificació del Codi penal implicaria la ruptura de les institucions de l’Estat que conformen la nostra identitat com a país”. Aquesta és el nucli essencial de la resposta de l’executiu a la demanda del Comitè per a l’eliminació de la discriminació contra la dona (Cedaw) de les Nacions Unides (ONU), que reclamava al Principat que facilités la interrupció de l’embaràs com a mínim en els tres supòsits bàsics. Més que mai el debat sobre la legalització de l'avortament retronarà a l'ONU, on aquest dilluns hi ha intervingut la promotora d'Stop Violències per denunciar com se senten d'"humillades i torturades" les dones al Principat.\nLa delegació andorrana defensa aquests dies el quart informe periòdic del país davant l’esmentat organisme internacional en el marc del 74è període de sessions i haurà d'afrontar espinoses preguntes, més encara després de l'exposició de Vanesa Mendoza Cortés. L’Estat va trametre l'informe el maig de l’any passat encara que amb posterioritat ha tingut possibilitat de presentar alguns annexes. L’informe ha de respondre els deures imposats pel Cedaw, que era força voluminosos. En l’informe, el Principat esmenta els múltiples canvis haguts a partir del Llibre Blanc de la Igualtat, modificacions en el Codi Penal o en la Llei del codi de relacions laborals, per posar alguns exemples.\nEn l’informe, per exemple, es deixa clar que no es fixen quotes de paritat per a les institucions ni es regulen mecanismes per empoderar empresarialment o econòmicament les dones i tampoc es preveu cap marc específic per protegir o promoure la integració de les residents. En les reunions també hi ha com a observadors, en la bancada de les ONG, una representació d’Stop Violències, amb Vanessa Mendoza Cortés i l’advocada del col·lectiu, Elisabet Zoppetti. Mendoza ha intervingut durant poc menys de set minuts amb un petit discurs que ha llegit i en què ha fet una mica d'històric sobre la situació de l'avortament i la situació de la dona, condicionada pel cap d'Estat mitrat.\nCom sempre, la promotora del col·lectiu ha estat contundent però, és clar, mantenint les formes en aquest cas. Això sí, deixant clar la "hipocresia" de l'Estat, que ha explicat que no el ruboritza admetre que les dones andorranes hagin d'interrompre l'embaràs, si ho volen o els cal, a fora. "Ja avortem a l'estranger". En aquest marc, Mendoza ha menystingut o criticat el servei d'acompanyament que vol posar en marxa el Govern. Sinó estaven alertats ja, la resta de països contractants del conveni per a l'eradicació de qualsevol discriminació vers la dona estaran ara al cas de la situació d'Andorra i s'espera que preguntin.\nElisabet Zoppetti i Vanessa Mendoza posant en l'hemicicle del Cedaw. | STOP VIOLÈNCIES\nDe fet, ja en anteriors ocasions el Cedaw s'ha interessat perquè el Principat fes el que toqués perquè es permeti a les dones avortar en els tres supòsits bàsics. En la seva resposta en l'informe (en què es deixa dit, també, que Stop Violències va rebre el 2016 una subvenció de 7.500 euros per un programa de recuperació de violència de gènere a través d’una teràpia amb gossos), Andorra recorda que el dret a la vida en totes les seves fases està garantit constitucionalment. L’executiu recorda com va anar el procés constituent i alerta de la “ruptura” que al seu entendre suposaria qualsevol canvi. Recorda que “la posició del Copríncep episcopal no ha canviat des de l’inici de la nostra història constitucional i, per tant, el Govern d’Andorra no ha inicia cap mesura per implementar” la recomanació de despenalitzar l’avortament.\nEn un document annex a l’informe principal, l’executiu insisteix que el Govern “és conscient del debat que existeix en aquesta matèria per part de la societat civil i, per part d’associacions, entitats i plataformes de diversa índole, mostrant-se receptiu a estudiar vies de resposta a la situació, per sempre dins del marc constitucional vigent i sense que s’alteri el règim polític de Coprincipat parlamentari”.


estic enfadat amb vosaltres quan hauria d’estar enfadat amb mi mateix.\nAixò sóc brut. Això és el que em desperto de totes les emocions que he tingut durant els darrers quatre mesos. Es tracta de triturar la meva pell i tots els meus pensaments embotellats, perquè no els puc expressar. Et vaig prometre que ho podríem manejar, vaig assentir com una bona nena quan em vas dir que ens movem massa ràpidament i no eren les vostres intencions. Em vaig dir que podria ser aquella noia, aquella noia que em trobo constantment en la posició de ser. Això no és nou per a mi, no és una cosa que malauradament no acostumava a fer. Solc repetir els meus errors una i altra vegada: dient-me que vaig aprendre la meva lliçó la darrera vegada.\nHe fet moltes coses importants pel meu compte: des de viatjar per tota Europa fins a allunyar-me milers de quilòmetres de casa durant 4 anys. Vaig anar més lluny, de tots els meus amics, a la universitat i amb cada nova i nova experiència que vaig adaptar. Vaig empènyer els moments difícils i vaig sortir una persona més forta, encara més independent. Vaig fer amics que duraran tota la vida, vaig crear connexions amb desconeguts que seran incrustats per sempre a la meva ment, vaig treballar a través de situacions de por i vaig trobar una llum al final de cada túnel. Vaig canviar per millor i vaig créixer més del que m’hagués imaginat mai. M’han dit que sóc bonica per dins i per fora i que tan rar és trobar-ho en algú. He tingut que els homes em mirin als ulls i em diguin com de única és la persona que sóc, com de preciosa és la meva ànima i com són d’agradables les meves accions. Tinc millors amics que em truquen constantment per obtenir consells i escolten cada paraula que dic. Tinc estranys que s’acosten a mi i m’expliquen la seva història de vida perquè em desprèn aquesta ‘vibració’.\nDigue'm llavors, per què m'és impossible anar a veure una pel·lícula sola. Per què mai puc fer un àpat per mi mateix, per què no puc estar a la nit amb una pel·lícula i el meu gos sense que algú altre m’hi posi al meu costat. Per què no puc acceptar el fet que no vulgueu una relació amb mi, sinó que accepto que em desitgeu només quan sigui convenient per a vosaltres. Algú em diu per què no mantinc els estàndards que predico a tots els meus amics. Penseu constantment en vosaltres, desitjo que la vostra acceptació i la vostra atenció siguin d’una manera tan poc saludable: sé que tan atractiu es desprèn, però no puc parar. Intento situar-me i pensar en el que trobo tan fotut tan especial i fins i tot quan no puc comprendre d'on prové aquesta infatuació, encara us necessito. No vull canviar-te, no vull que siguis una persona diferent. Teniu tot el dret a reconèixer la vostra voluntat d’independència, la comprensió que no esteu preparat per a una relació, la vostra maduresa en el fet que sabeu que no teniu prou temps per dedicar-vos a vosaltres mateixos, i molt menys a algú. El que vull canviar és jo mateix. Vull trobar aquella dona que està acostumada a estar sola i que pugui explorar l’univers sense que algú estigui al costat de tot el camí. Aquella dona que pot mantenir una conversa amb el seu cambrer i que té la confiança de deixar el seu número quan signa el seu rebut. Vull ser aquella dona que no es desperti a mitja nit per veure si heu enviat aquell missatge de text 'que vulgueu venir'. Puc sentir com de patètic em sona quan em queixo als meus amics per tu i com de fort em sona quan els dono els consells que hauria de prendre, ja que es queixen d’una situació similar. Sé que puc ser ella, sé que en el fons existeix en un univers paral·lel, però de vegades és gairebé impossible arribar a ella. Les vostres accions haurien de ser suficients perquè jo m'enganxi a aquest costat. Haver-te embolicat tot el cos al meu voltant mentre dormim, tenint-me tan estret, que gairebé no puc respirar, havent-me besat amb tanta gentilesa, però un dia després actuarà com si jo gairebé no sóc un bon amic teu quan estiguem fora de públic. . Això hauria de mostrar immediatament el motiu de 'No em faig una por de tu'. Veure’t acostar-te a una altra dona, just davant meu, i mantenir una conversa que condueix a l’intercanvi de números de telèfon hauria de cremar-me l’ànima tan profundament que mai vull saltar del llit i precipitar-me per la segona que truques. Vull ser aquella noia que persegueixi i s’esforci per descobrir i comprendre. Vull oferir-li prou espai que deixi una mica de curiositat i vull en tu. Vull dir-vos que això no funciona per a mi, perquè els meus sentiments són massa forts i em preocupa massa i us heu adonat al final que heu comès un dels majors errors de la vostra vida. Vull que em tornis a fer amb un gest fantàstic i no aportis res més que la connexió emocional que em mereixo. Perquè em mereixo això, i part de mi sap que ho faig. Mereixo algú que vulgui el meu esperit despreocupat, algú que vegi el meu costat independent però també accepta el meu costat emocional. Mereixo algú que entengui que els meus nivells són alts i que els mínims són baixos i s’adaptaran a aquests sentiments. Mereixo algú que agraeixi de veritat quant faria per ells, quina cura sóc, quant puc relacionar-me i comprendre el que volen, fins i tot abans que sàpiguen el que volen. Em poso el cor a la màniga, només puc ocultar les meves tensions i els meus sentiments durant tant de temps abans que esclatin com el foc de focs del quart de juliol. El problema és que constantment m’envolto d’homes que m’obliguen a fer-ho. L’explosió es produeix perquè no puc deixar els meus sentiments a mesura que arriben o em considero massa enganxós, massa manejable, massa enganxat. Vull que em falti, però al final, sé que no ho faràs. Sé que si desapareixo, no pensareu dues vegades en mi i passareu a la següent noia que, de fet, pugui 'gestionar' la vostra sol·licitud d'un puto amic.\nAixí que, de moment, continuaré destruint la meva ànima i el meu cor i continuaré mantenint aquesta relació física perquè, almenys, si em fotes, em trobes amb mi. M’està escollint per aquella nit i això per a mi, és millor que cap nit. Ara per ara, patiré per això fins que torni a trobar la meva independència. Ja tindré un moment en què tot plegat es va estavellar contra mi, més del que ja tenia, i vaig a trencar les runes encara més fortes que abans. Hi haurà un dia que no necessitaré que algú em manqui. Sé que hi és, sé que existeix i sé que prosperarà algun dia.\nEm va agradar, perquè realment em sentia còmode amb vosaltres\nLes 6 regles que no es parlen de cites modernes\n16 formes de convertir-se en un mestre de pirateria en viatges\nPer què ser primari no et farà arribar en cap lloc de la teva vida\n13 Coses que diuen els organismes domèstics i què signifiquen realment\nAquesta és la manera correcta de demanar a una noia sobre el text


Rèquiem per Europa\nEl diumenge 19 de juny de 2016 s'ha fet un ACTE A FAVOR DELS REFUGIATS a la plaça de la Vila on hi ha hagut parlaments, acció simbòlica amb l'encesa d'espelmes, toc de campanes a càrrec dels Campaners de Sant Llorenç, poemes i vídeos. Càritas Sant Feliu també hi ha estat present.\nDes del dijous 26 de maig de 2016, dia de la dedicació de la parròquia en el seu 70è aniversari fins el diumenge 29 de maig, al petit pati de la catedral es podrà veure l'Ou com balla.\nDiumenge 29, a partir de les 15.30h, es començarà a confeccionar la catifa de Corpus d'enguany. Tothom qui vulgui és convidat a col·laborar-hi.\nA partir de les 19h hi haurà l'Eucaristia solemne i a partir d'una hora més tard la processó acompanyants del toc de campanes a càrrec dels Campaners de Sant Llorenç que celebren 20 anys i de la Banda Simfònica Ciutat de les Roses.\n20è Aplec de la Salut\nEl 16 de maig de 2016, ha estat dilluns de Pentecosta i amb un bon Sol s'ha celebrat la vintena edició de l'Aplec de la Salut.\nDesprés del toc de campaners de la colla de Campaners que enguany fa 20 anys, hem acompanyat la Mare de Déu que portava 20 roses (una per cada Aplec recuperat) i els trabucaires de Sant Llorenç que en fan 30 a l'ermita de la Salut. Allà després de la presentació del nou rector, han actuat les diferents colles i corals, de les quals els Castellers també fan 20 anys.\nEucaristia, ball de la soca i sardanes. Al finalitzar s'ha fet la rifa del xai. La colla guanyadora ha estat el cor parroquial i el número guanyador venut ha estat el 122.\nMireu l'Àlbum de fotos del 20è Aplec.\nCàrites Sant Feliu té presència a la Fira 2016\nCàrites Sant Feliu ha estat present tot el cap de setmana de les Festes de Primavera a un estand al carrer Vidal i Ribas dins la Fira Comercial i Industrial del Baix Llobregat. Felicitats a les voluntàries per la tasca de divulgació i sensibilització dutes a terme del 6 al 8 de maig.\nPaellada popular diumenge 10 d'abril


La coalició PSM-IV-ExM es compromet a lluitar contra la pobresa al nord i al sud - MÉS per Mallorca\nFina Santiago ha volgut destacar que, segons el nou informe sobre la inseguretat alimentaria de l’ONU, mentre que, per una banda, 870 milions de persones segueixen passant fam al món, per una altra banda, augmenten problemes com el sobrepès i l’obesitat als països rics. "Actualment, al món existeixen recursos suficients perquè tota la humanitat pugui viure dignament", ha afirmat\nSantiago, "segons un informe de l’ONU, per a donar accés a tota la població mundial a les necessitats bàsiques (alimentació, aigua potable, educació i salut), bastaria amb menys del 4% de la riquesa acumulada de les 225 fortunes més grans del món. Això és immoral".\nDes de la coalició també s’han mostrat preocupats per la situació de la lluita contra la pobresa a les nostres illes. Pel que fa a les polítiques de cooperació amb els països empobrits, la diputada ecosocialista ha volgut denunciar com l’impagament de subvencions de l’actual govern ferirà greument el teixit solidari de les Illes i suposarà un drama humà per a milers de persones. "Segons un estudi de la Coordinadora d’ONGD de les Illes Balears, els impagaments i les retallades estan afectant a 408.250 persones beneficiàries als països empobrits i a 30.340 a les Illes Balears", ha dit\nFinalment, Fina Santiago ha assenyalat el compromís de la coalició d’assolir el 0’7% del pressupost total de la CAIB per a l’Ajuda Oficial al Desenvolupament. A més a més, la coalició sobiranista i ecosocialista treballarà perquè es deixin de produir impagaments a les ONG i perquè l’adjudicació de les subvencions sigui més transparent i eficient. Pel que fa la\nciutadania de les illes "una de les nostres prioritats és la lluita contra la pobresa, a traves de mesures com la millora de les prestacions socials, com ara la Renda Mínima d’Inserció així com la creació de llocs de feina, tant al sector públic com al sector privat, per reduir les elevades taxes d’atur existents".\nLa roda de premsa ha estat escenificada amb dos grans cartells, un primer amb el lema "lluitar contra la pobresa tant al nord com al sud" i un altre amb la imatge de una persona sense sostre a Palma, tot davant una tenda de productes de luxe, per tal de donar un contrapunt a la situació actual que es viu a Mallorca.


William Dennis Elcock - Viquipèdia\n7 d'octubre de 1960\nWilliam Dennis Elcock (Regne Unit, 1910 - Londres, Anglaterra, 7 d'octubre de 1960) és un filòleg romanista i professor universitari britànic, especialitzat en l'estudi de les llengües llatines i romàniques de França i del Pirineu. L'autor signava els seus escrits com a W. D. Elcock. Fou el cap de departament de la llengua francesa del Westfield College de Londres i catedràtic de filologia romànica i literatura francesa medieval de l'Universitat de Londres des de 1947 fins al seu defalliment. Va ser tinent de l'exèrcit britànic durant la Segona Guerra Mundial.\nEls seus estudis sobre literatura francesa clàssica el conduïren a interessar-se per l'occità i d'altres llengües vernacles de la república francesa. Introduí el concepte de comparança morfològica i etimològica en l'àmbit acadèmic de la filologia romànica del Regne Unit, fent evidents els punts en comú i les diferències que existeixen entre les parles de Romania que estudià. En aquest sentit, investigà en el camp de la conservació i sonorització de les consonants oclusives sordes en el gascó i en l'aragonès, com també sobre altres fenòmens fonètics característics de les llengües romàniques de la zona pirinenca.\nEs graduà a la Universitat de Manchester el 1932 i es llicencià en Lletres a la Universitat d'Edimburg el 1934. A la segona meitat de la dècada de 1930 féu diversos viatges pel sud de França i el nord d'Espanya, interessant-se per les dos llengües romàniques que li havien despertat gran interès durant la seva època universitària: el gascó i l'aragonès. La seva tasca d'investigació fou molt sistemàtica i exhaustiva si es compara amb la d'altres filòlegs de la seva època, recopilà formes homòlogues d'un mateix terme de 15 o de fins a 25 localitats diferents a cada banda del Pirineu per després estudiar-les i treure'n conclusions de les seves diferències, sovint recolzant-se amb material gràfic com mapes dels llocs on havia recopilar el terme per a poder acotar les regions geogràfiques en les que s'estenia cada tret fonètic a estudi.\n«De quelques affinités phonétiques entre l'aragonais et le béarnais» (1938) (en francès)\n«The enigma of the Lizard in aragonese dialect» (1940) (en anglès)\n«Toponimia menor en el Alto Aragón» (1949) (en castellà)\n«The evolution of -LL- in the aragonese dialect» (1953) (en anglès)\n«Placenames in the valley of Tena (Aragon)» (1953) (en anglès)\n«Le préfixe re- dans la toponymie pyrénéene» (1954) (en francès)\n«The Romance Languages» (1960) (en anglès)\n↑ 1,0 1,1 1,2 1,3 J. Cremona, Necrolochía (1961) Oxford Journal of French Studies (anglès)\nObtingut de «http://ca.wikipedia.org/w/index.php?title=William_Dennis_Elcock&oldid=11678728»\tCategories: FilòlegsLingüistes britànicsAlumnes de la Universitat de ManchesterCategoria oculta: Articles de persones que necessiten una foto\tMenú de navegació\nDarrera modificació de la pàgina: 6 abr 2013 a les 22:06.